पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. तिहाड़ जेल की डीजी विमला मेहरा के मामले में पटियाला हाउस कोर्ट की मेट्रोपॉलिटन मजिस्ट्रेट नवीता कुमारी ने थाना तिलक मार्ग के एसएचओ को अगली तारीख 22 जुलाई को एक्शन टेकन रिपोर्ट दाखिल करने के आदेश दिए है।
78 बैच के सेवानिवृत आईएएस अधिकारी और एमसीडी के पूर्व कमिश्नर केएस मेहरा ने थाना तिलक मार्ग में अपनी पूर्व पत्नी विमला मेहरा व उनके एडवोकेट मनोज गोरकेला के खिलाफ बातचीत के दो सीडी और सीडी के आधार पर धारा 120बी, 388, 385 सहित अन्य धाराओं में कार्रवाई करने की मांग की थी।
कई महीने बीतने के बाद भी जब तिलक मार्ग एसएचओ ने मेहरा के शिकायत पर मामला दर्ज नहीं किया तो उन्होंने अदालत की शरण ली। अदालत में मेहरा के वकील संजीव सहाय ने धारा 150/3 सीआरपीसी के तहत पुलिस को तिहाड़ के डीजी व उनके एडवोकेट के विरुद्ध मामला दर्ज करने की मांग की थी।
केएस मेहरा का आरोप है कि विमला मेहरा के वकील ने 29 सितंबर 2012 को तिलक मार्ग आवास पर आकर फ्लैट, जमीन व पैसे को लेकर धमकी दी थी। जबकि विमला मेहरा से क्रूरता के आधार पर 2007 में उनका तलाक हो चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn